CELEX: 32009R0310
Language: da
Date: 2009-04-15 00:00:00
Title: Kommissionens forordning (EF) nr. 310/2009 af 15. april 2009 om indledning af en licitationsprocedure for opkøb af skummetmælkspulver i den periode, der udløber den 31. august 2009

16.4.2009   
            
            
               DA
            
            
               Den Europæiske Unions Tidende
            
            
               L 97/13
            
         
      KOMMISSIONENS FORORDNING (EF) Nr. 310/2009
   af 15. april 2009
   om indledning af en licitationsprocedure for opkøb af skummetmælkspulver i den periode, der udløber den 31. august 2009
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 13, stk. 3, og artikel 18, stk. 2, litra e), sammenholdt med artikel 4, og
   ud fra følgende betragtninger:
   
               (1)
            
            
               Kommissionen har den 15. april 2009 ved forordning (EF) nr. 309/2009 (2) suspenderet interventionsopkøbet af skummetmælkspulver til fast pris, som var indledt for perioden 1. marts-31. august 2009, fordi buddene omfattede mængder, der overskred den maksimumsmængde på 109 000 tons, som er fastsat i artikel 13, stk. 1, litra d), i forordning (EF) nr. 1234/2007.
            
         
               (2)
            
            
               Med henblik på fortsat at kunne støtte markedet for skummetmælkspulver bør der indledes licitation.
            
         
               (3)
            
            
               I artikel 13 i Kommissionens forordning (EF) nr. 214/2001 (3) er der fastsat regler, som skal følges, når Kommissionen beslutter, at der skal foretages opkøb ved licitation.
            
         
               (4)
            
            
               I betragtning af den særlige situation på markedet for mejeriprodukter bør der for at gøre ordningen mere effektiv dispenseres fra reglerne og gives tilladelse til, at der indgive bud to gange om måneden.
            
         
               (5)
            
            
               For at kunne indlede licitationsopkøb af skummetmælkspulver straks efter, at interventionsopkøbet af skummetmælkspulver til fast pris er suspenderet, bør denne forordning træde i kraft hurtigst muligt.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   Der kan indtil den 31. august 2009 opkøbes skummetmælkspulver ved licitation ud over den maksimumsmængde, der er fastsat i forordning (EF) nr. 1234/2007, på de betingelser, der er fastsat i kapitel II, afdeling 4, i forordning (EF) nr. 214/2001 og i denne forordning.
   Artikel 2
   Uanset artikel 14, stk. 2, i forordning (EF) nr. 214/2001 er fristen for indgivelse af bud til de særlige licitationer kl. 11.00 (belgisk tid) den første og tredje tirsdag i måneden.
   I august udløber fristen dog den fjerde tirsdag kl. 11.00 (belgisk tid). Falder tirsdagen på en helligdag, udløber fristen kl. 11.00 (belgisk tid) den foregående arbejdsdag.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. april 2009.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EUT L 299 af 16.11.2007, s. 1.
   
      (2)  EUT L 97 af 16.4.2009, s. 12.
   
      (3)  EFT L 37 af 7.2.2001, s. 100.